
Rece–Fice együttes

A Rece-Fice együttes 1992-ben alakult. Célunk – a táncházi közönség igényes szórakoztatásán túlmenően – a balkáni népek (bolgár, görög, makedón, trák stb.) és a magyarországi délszláv nemzetiségek (szerb, horvát) népzenei és néptánc hagyományainak megismerése, művelése és a budapesti közönséggel való megismertetése. Bár nincs közöttünk nemzetiségi származású, a fenti célokat hivatásunknak tekintjük: tagjaink között két bolgár szakos és egy néprajz szakos hallgató is van.


A zenekar tagjai a megalakuláskor részben kezdő, részben más zenekarokban és műfajokban gyakorlatot szerzett zenészek voltak. Az elmúlt években sikerrel szerepeltünk számos rendezvényen a népzenei fesztiváloktól a bálokon és az egyetemi klubokon keresztül a folkkocsmákig. Szerepeltünk TV -és rádióműsorokban, játszottunk több lemezen. Koncertműsorunkból 1993 -ban kazettát adtunk ki. Öt éves születésnapunkat három órás műsorral ünnepeltük 1997. december 15-én az Almássy Téri Szabadidőközpontban. Repertoárunk folyamatos bővítése mellett egyre hitelesebb előadásmódra törekszünk, az egyes tájegységek sajátosságainak megismerésével. Ennek érdekében igyekszünk felkutatni a még élő adatközlőket és a fellelhető archív anyagokat. Hangszerparkunkat is bővítjük eredeti hangszerek beszerzésével, illetve eredeti minták utáni elkészítésével. (Zenekarunk egyik tagja hangszerkészítő, a „népművészet ifjú mestere” cím birtokosa). Folyamatos kapcsolatot tartunk a műfajban tevékenykedő más együttesekkel. Rendszeres kísérői vagyunk a Zdravec bolgár táncegyüttes műsorainak.


Táncházunk Budapesten az Almássy Téri Szabadidőközpontban működik 1993 óta minden hétfőn.


1996 óta minden évben megrendezzük balatonkenesei táborunkat, ahol a résztvevők tíz napon keresztül ismerkedhetnek a balkáni népek a magyarországi nemzetiségek dalaival, táncaival, az ország különböző részeiből, sőt külföldről érkező vendég zenekarok és koreográfusok segítségével.


Az együttes megalakulása


Az együttes megalakításának gondolata 1992 elején merült fel először. Alapító tagjai közül Batta Gábor és ifj. Vitányi Iván – némi rock and roll-lal és country-val a hátuk mögött – akkoriban a Falkafolk együttes tagja volt. (Batta Gábor jelenleg a M.É.Z. együttes tagja) Szick Edit a Budapesti Műszaki Egyetem szimfonikus zenekarában bőgőzött. Perger László az akkoriban alakult Rila együttes tagja volt, szintén rock and roll múlttal. Az együttes első nyilvános fellépése 1992 aranyvasárnapján, a Budapest Sportcsarnok karácsonyi vásárán volt. Ezután csatlakozott a bandához két „kezdő” zenész, Deli Piroska és Jablonkay Judit.


1993 januárjában indult a Dagály utcában a Kolompos együttes táncháza. Ez kísérlet volt egy „multikulturális” táncház megteremtésére, ahol a Kolompos együttesen kívül rendszeresen játszott a Tatros, a Los Andinos, és persze a Rece–Fice együttes. 1993 tavaszán kezdte működését a Rece–Fice együttes saját táncháza, kezdetben a Zeg-Zug nevű zuglói ifjúsági házban. Ekkor lépett be soraiba Tiszavári Ágnes. 


1993 júniusában Baján, a Petőfi szigeten táncház tábort szervezett Tündik Tamás, (akkoriban a Falkafolk együttes tánctanára) amire a Falkafolk mellett a Rece–Fice együttest is meghívta. Itt lépett be a bandába Avar Panni, aki a Zsarátnokba átigazoló Perger Lászlót váltotta fel.


1993 júliusa óta működik a zenekar táncháza az Almássy Téri Szabadidőközpontban.


Zenészek


1992 és 99 között a zenekarban az alábbi zenészek fordultak meg: (időrendi sorrendben)

BATTA Gábor

ifj. VITÁNYI Iván

SZICK Edit

PERGER László

Deli Piroska

JABLONKAY Judit

TISZAVÁRI Ágnes

AVAR Panni

SIPOS Gábor

ÁRKOSI Szabolcs


�


MAG Tünde

Fontosabb szereplések, események


1993	Almássy téri Táncházunk megindulása


	10 éves az Almássy tér


	Megjelenik első kazettánk


	Bajai táncháztábor (Falkafolk együttessel közösen)


	Bonyhádi Népzenei Találkozó II. díj


1994	Táncháztalálkozó lemezpályázat („Otišlo e malo mome”)


	TV felvétel (Zenelánc)


	Táncháztalálkozó


	Kaláka Folkfesztivál, Diósgyőr


1995	Táncháztalálkozó lemezpályázat (Zelen Orah)


	Nemzetiségi Népzenei Gála


	Táncháztalálkozó


	Önálló est a Zdravec táncegyüttessel (Talentum műv. h.)


	Pomázi Népzenei Találkozó


	Vujicsics Tihamér Emlékfesztivál (Szentendre)


	Mesterségek ünnepe (Zdravec táncegyüttessel) 


1996	Táncháztalálkozó


	Panijiri görög búcsú


	Balkán hangja


	Önálló est a Zdravec táncegyüttessel (Fonó)


1997	Matáv–Kaláka Fesztivál, Budapest


	„Új Élő Népzene” lemezpályázat (Bánáti táncok)


	Cirill és Metód ünnepe (Zdravec táncegyüttessel)


	Európai Kisebbségek Fesztiválja, Baja (Zdravec táncegyüttessel) 


	Népzenei Gála, Eger


	5 éves a Rece-Fice (Önálló est, Almássy tér)


1998	15 éves az Almássy tér


	Cirill és Metód ünnepe (Fonó; Zdravec táncegyüttessel.)


Diszkográfia:


1993	Rece–Fice, Délszláv népzene (önálló kazetta)	Union Kiadó, UK MK-002


1994	Táncháztalálkozó ’94 (Otišlo e malo mome)	Magyar Művelődési Intézet, MMI CD 001


1995	Táncháztalálkozó ’95 (Zelen Orah)	Magyar Művelődési Intézet, MMI CD 002


1997	Táncháztalálkozó ’97 (Avar Panni: Horvát szamica-muzsika)	Magyar Művelődési Intézet, MMI CD 004


	Új élő népzene 2. (Bánáti táncok)	Folk Műhely Alkotóközösség, FMVMCD 002


1999	Új élő népzene 5. (Avar Panni: Baranyai dallamok szamicán)	Folk Műhely Alkotóközösség, FMVMCD 00?


	Táncháztalálkozó ’99 (Sop-vidéki táncok)	Magyar Művelődési Intézet, MMI CD 00?


�
FAROST-LEMEZ


Miért FAROST?


Először is azért, mert a farostlemez, (miként az a borítón is jól kivehető) RECÉS. A történet azonban régebbre nyúlik vissza.


Első (és egészen eddig egyetlen) kazettánk kiadása után hamarosan felmerült, hogy kellene csinálni egy másikat, egy jobbat, szebbet, kicsit színesebbet, tudományosabbat, amin lemérhető a közben eltelt egy (kettő, három stb.) év munkája. El is kezdtük csinálni, ’94 őszén felvettünk négy számot, (azok közül kettő hallható ezen, persze újonnan felvéve), de aztán mindig közbeszólt valami. (Sérülés, tagcsere, egyéb sürgős feladatok stb.) Aztán a félretett pénzt is elköltöttük első táborunk veszteségének fedezésére. Már-már úgy tűnt, sose lesz lemezünk.


Ebben a hangulatban készültünk ötödik születésnapunkra, melyet 1997. December 15.- én ünnepeltünk az Almássy Téri Szabadidőközpontban. Gondoltuk, ilyen alkalmakkor szokás kiadni egy új lemezt, aminek a születésnapi buli egyben a bemutatója. Aminek autogramos példányai a gyűjtők és rajongók féltve őrzött kincsei. Hogy a buli ne múljon el lemez nélkül, (és a gyűjtők meg a rajongók ne maradjanak autogram nélkül), CD-méretű farostlemezeket osztottunk szét a közönség között.


A koncert olyan jól sikerült, és olyan sokan érdeklődtek, mikor lesz már igazi CD, hogy elszántuk magunkat a végső harcra. Ennek eredményét tartja most Ön gépének CD-ROM olvasójában.


A CD-n hallható számok:


CD-ROM TRACK


BÁNÁTI TÁNCOK (Logovac – Rukavica – Ficko)	4’	22”�A bánáti szerbek három jellegzetes táncdallama


ĆAPE	2’	00”�Bunyevác tánc


STARINSKO KOLO	2‘	55”�Régi szlavóniai dallamok szamicán. A dudaimiáló harmonika szóló a szamica és a duda játékmódja közötti hasonlóságra utal


BARANYAI SOKÁC TÁNCOK (Jabuke – Na dvi strane – Tanac-Ranče)	4‘	25”�Három baranyai tánc - és dal - tamburán, jellegzetes mohácsi stílusban, Kovács Toncsi archív felvételei alapján


BARANYAI DALLAMOK SZAMICÁN (Golubice, bela – Bećarac – Na dvi strane – Todore)	2‘	32”�Magyarország talán utolsó szamicás adatközlője, a lothárdi Bosnyák János játéka alapján (saját gyűjtés)


ROKOKO	5‘	30”�Bunyevác tánc 


KRÉTAI DALLAMOK	4‘	 56”�A görög népzene régebbi rétegeit mutatja be egy ősi hangszer, a líra utánzásával 


VINO PIJE MOJ DRAGAN (Vino pije ... – Kupi mi, Babo ... – Tanac – Todore)	5‘	30”�Baranyai dalok és táncok dudán, részben Sárosi Bálint 1959-es Mohács-szigeti gyűjtése nyomán


ČUMIČANKA	4‘	52”�Újabb stílusú szerb kólók a „Radio Beograd”-ból ismert hangszerelésben 


ZELEN ORAH	2‘	48”�Vajdasági szerb népdal Szedlák Eszter gyűjtése után (Prigrevica, Vajdaság)


MOLDVAI ROMÁN TÁNCOK (Ciobanaşul – Sîrbă de la podoleni)	3‘	30”�Szeretnénk repertoárunkat román zenével bővíteni. Ezen törekvésünket jelzi ez a szám.


SARENA RACSENICA	2‘	40”�„Új stílusú” bolgár népzenei feldolgozás eredeti és általunk komponált motívumok felhasználásával


TRÁK ÉNEKEK	5‘	00”�Bulgáriai trák népdalok jellegzetes dudautánzó stílusban 


SOP VIDÉKI TÁNCOK (Kopanica – Dajcsovo – Sop hóró)	5‘	40”�Bolgár dallamok hagyományos hangszereken (gadulka, -utánzás hegedűn, kaval, bolgár tambura, tapan)


ŠIROK DUNAV (Širok Dunav – Imala sam dilbera – Banatsko kolo – „Tončikino kolo”)	5‘	44”�Vajdasági tamburazene. Az előadás feleleveníti a mohácsi Kovács Toncsi és az újvidéki Janika Balaž játékát





A lemezen szereplő zenészek:


- Árkosi Szabolcs	basszprím (2,3,4,5,7,16); harmonika (10,12,13); ének (9,11)�- Avar Panni 	prímtambura (2,5,7,9,16); brácstambura (3,10,12); gitár (8); bolgár tambura (13,15); szamica (2,4,6,7); ének (7,11,14)�- Deli Piroska	ének (7,11,14); bőgő (3,10,12); brácstambura (2,4,5,7,9,16)�- Jablonkay Judit	furulya (2,3,7,10,12); kaval (13,15); ének (2,5,7,11)�- Mag Tünde 	ének (2,5,7,11,14)�- Szick Edit	hegedű (3,8,10,12,15); bőgő (2,4,5,7,9,16); ének (7,11)�- Tiszavári Ágnes	ének (2,5,7,11,14,16); tapan (13,15); derbuka (8)�- ifj. Vitányi Iván (zenekarvezető)	harmonika (2,4,5,7,10,13,); prímtambura (3,7,16); basszprím (9); bőgő (8,12,15);  ének (2,9,7,11)


Vendégek:


- Roza Bancseva	ének (14)�- Krucsay János (Magyar Dudazenekar)	duda, ének (9)�- Orczi Géza (Zsarátnok) 	basszprímtambura(16)�- Perger László (Zsarátnok) 	csellótambura(16)�

PERGER László

KRUCSAY János

Hangszerek


A TAMBURÁK KIALAKULÁSÁRÓL, ŐSEIKRŐL


A mai tambura ősét már az ókori Egyiptomban és Mezopotámiában is ismerték. Megtalálhatjuk Théba és Egyiptom képzőművészeti emlékein is, majd később az ógörögöknél, és a rómaiaknál is találkozhatunk ilyen hangszerekkel.


A tamburák török közvetítéssel jutottak a Balkán félszigetre, (déli típus), majd onnan északra, szinte valamennyi szerbek illetve horvátok lakta területre (északi típus). Tőlük került át – részben a cigányok közvetítésével – a magyar népzenébe is, különösen a vegyes lakosságú területeken. (Somogy, Baranya, Bácska)


A tamburások kezdetben egyedül, legfeljebb dobkísérettel játszottak. Játékukat saját maguk kísérték. Ezzel – a dudáéhoz hasonló – játékmóddal találkozhatunk a szamica esetében. 


�


Šokadija tamburazenekar 


Mohács, 1963


Joka SAJČAN, Ilija ČELINAC, Stipa BARAC, Luka DOBSAI, Đuro BARAC


A XVIII. század végén, a XIX. század elején az „északi” területeken (Vajdaság, Szlavónia, stb., különösen a városokban) megindul a zenekari muzsikálás fejlődése, és a játékstílus átalakulása. Ez a tambura átalakulásá�val jár. A zenekari hang�zás igényeinek megfelelően új hangszertípu�sok alakulnak ki. Ezek hangolása, funkci�ója és méretei a mai formában csak a második világháború után, részben intézményesített módon kristályosodott ki. 


Az „igazi tamburazenekar” felállása, hangszerei tehát tudománytörténeti viszonylatban meglehetősen új keletűek. Ez az úgynevezett „Szerémségi Tambura�család”, kialakulását tekintve maximum 150 éves. A vonós cigánybandák mintá�jára kialakultak a szólamszerepek: eszerint a fődallamot, a prímet a prímás játszotta prímtamburán. (A terctambu�rásnak is ugyanolyan a tamburája, csak ő az adott dallam tercét játssza). A ritmusszekció itt is ugyanúgy, mint a vo�nósbandákban bőgő és kontra: tehát tamburabőgő és brácstambura. A vonósbandák cimbalmát helyettesítendő, a dallamokat variációs betétekkel, futamokkal, a hangzást dúsító ellenszólamokkal a basszprímtamburák és csellótamburák látják el. A tamburákat minden esetben pengetővel szólaltatják meg.


A tamburazenekarok gyakran más hangszerekkel (harmonika, hegedű) bővülnek. 


FÚVÓS HANGSZEREK


A dudákról


A dudák az összes, lemezünk tárgyát képező népcsoport körében igen elterjedtek. Alapvetően két fajtáját ismerik erre: a „kéthangút”, és a „háromhangút”. A kéthangú dudákon egy dallamsíp és egy bordó- (az alaphangnál általában két oktávval mélyebb, állandóan szóló) síp van. Ezek két külön sípszárban vannak. (Elvétve akad olyan is, amelyen a bordó hiányzik, csupán egyetlen dallamsíp van. A fenti logika szerint ezt „egyhangúnak” nevezhetnénk). A háromhangúaknál a dallamsíp mellett megtalálható a kontrasíp, amely az alaphangot, és annál egy kvarttal mélyebbet szólaltat meg (dó, szó). A bordó természetesen itt is megvan. A dallamsíp és kontra közös, „dupla” sípszárban van. („Dipla”). Ebbe a típusba tartozik a magyar duda is. 


Bulgária egész területén Makedóniában és Szerbia délibb vidékein a kéthangú terjedt el, kisebb formai és hangmagasságbeli eltérésekkel:  A rodopei duda kb. egy kvarttal, vagy kvinttel mélyebb. A bolgár dudák sípszára egyenes, a makedónoké és a szerbeké hajlított, esetenként tülök is lehet rajta, ami a bolgároknál hiányzik. 


A háromhangú dudát használnak a horvátok (kivéve a drávamentiek), és a vajdasági szerbek. Ezek a dudák a magyarnál mélyebb hangúak (alaphangjuk E vagy F, esetleg D). Hangterjedelmük kisebb, nincs rajtuk bolhaluk, és tülök helyett gyakran fából faragott pipájuk van.


A lemezen hallható duda magyar duda. Sárosi Bálint mohács-szigeti gyűjtésében viszont, Bárác György háromhangú sokác dudán játszik, aminek hangja ennél egy kvarttal mélyebb.


Kaval


A bolgár és makedón népzenében igen elterjedt népi hangszerek egyike ez a fából készült fúvós hangszer. A befújt levegő valamilyen éles peremnek ütközik neki, és ettől szólal meg a hangszer. Ebbe a csoportba tartozik a furulya és a harántfuvola is, csak köztük az a különbség, hogy a furulyának sípja van, míg a fuvolának nincsen. A kaval egy üres cső, tehát sípja ugyanúgy nincsen, mint a fuvolának. Ezért tehát joggal gondolhatnánk azt, hogy a kaval a fuvola őse. Ez azonban nem így van. A kaval perzsa eredetű hangszer és arab közvetítéssel jutott el a Balkán félszigetre, majd Bulgáriába. Létezik arab rokona is a nei , ami még ősibb formában őrződött meg. Ezzel szemben a fuvola Közép-Ázsiából származik.


A kaval neve török eredetű. A hangszer egy fából készült, három részre szedhető – a részeket törökül eknek hívják – hosszú, henger alakú cső. A felső részén van a perem, ami általában csontból vagy keményfából készül, és igen gazdagon díszített. A középső harmadban található az a nyolc lyuk, amin a kavalos játszik. Az alsó harmadban van négy olyan lyuk, amit nem fognak le, hanem a középső rész alsó hangjainak magasságát adja meg. Ezeket a lyukakat a kavalosok az ‘ördög lyukainak’ nevezik. 


A hangszer alaphangjának magasságát a cső hossza adja meg. Létezik A, B, C, D és E alap-hangú kaval. Zenekarban leggyakrabban a C alaphangút használják, de közkedvelt a D és az A is. A B kavalt nagyon mély hangú énekesek kísérésére használják. 


A kaval oktávváltós hangszer, két oktáv és egy kvint játszható ki rajta, ez három átfújást jelent. A fölső regisztert, az utolsó kvintet ‘kaba’-nak nevezik, és ennek félüveghang szerű tónusa (flageolett) nagyon jellemző a kavalra. Kromatikus hangszer, így technikailag igen gyorsan lehet rajta játszani, és könnyű rajta a hangnemváltás is. Meg kell azonban jegyezni, hogy megszólaltatása első alkalommal szinte lehetetlen.


Ezeknek a kavaloknak inkább csak névrokona a román és a moldvai kaval, melyek ugyanis nem kromatikus skálájúak, és sípjuk is van. A két típus közti átmenetet képviseli a cevara, amely Szerbiában használatos. Hossza kb. 85 cm, hét első és egy hátsó lyukkal. Ezen is megvannak az alsó lyukak, amelyeken nem játszanak, csupán a jellegzetes fátyolos hang létrehozására szolgálnak. Természetesen ezek rokonait is megtaláljuk Bulgáriában. (zapusen ‘bedugaszolt’ kaval)


Bulgária területén, Trákiában, Dobrudzsában és Ludogoriében híres kavaliskolák találhatók.


Zurna


�


zurna


Bár lemezünkön még utalás szintjén sem szerepel, a teljesség kedvéért – közkedveltsége és elterjedtsége miatt is – meg kell említeni. A zurna (töröksíp) fából készül, végig kónuszos csöve kiszélesedő korpuszban végződik. Az oboáéhoz hasonló kettős nád segítségével szólaltatják meg. Hangterjedelme nem túl nagy: skálája diatonikus, oktávváltót nem alkalmaznak. Hangja rendkívül erős. (Pece ATANASOVSKI zenekarának vendégszereplése alkalmával a zurnás a Budapest Sportcsarnok küzdőterén erősítés nélkül játszott). A zurnások gyakran körlégzést alkalmaznak, ami lehetővé teszi, hogy a hangszer megszakítás nélkül szóljon. 


Dalmáciában és Isztrián is ismerik, ahol „sopile” -nek hívják, és templomban is használják. Általában duóban játszanak, ami a hangerő mellett azért is különös élmény, mert ezeket a hangszereket nem nagyon igyekeznek összehangolni. Igaz, nem is igen lehetne, mert a lyukak helyét gyakran elméleti megfontolások helyett a játékos kezének méretei alapján határozzák meg. 


Furulyák


A furulyák mindenhol a pásztorok közkedvelt hangszerei. Fúvókával ellátott, hengeres, csövű fúvós hangszer. Elöl hat luk található, a hetedik, hátsó gyakran hiányzik. Alapvetően két féle méretben használják: A „hosszú” kb. 70 cm hosszú, míg a „rövid” hossza 20...25 cm között van. Neve szerbül frula, svirala, svirajka, duduk, duduče, bolgárul svirka, vagy duduk. Ezek a nevek a svirati, svirja ‘(hangszeren) játszik’ igéből származnak, illetve a „dünnyögő” játéktechnikát utánzó hangalakok (‘tutul’). Újabban inkább a rövidebbet használják, ez ugyanis éles hangja révén alkalmas zenekarban való játékra, tánckíséretre is, míg a hosszút inkább a pásztorok használták a maguk szórakoztatására. 


�


dvojnice


A furulya különleges változata a főleg szerbek által használt dvojnice (kettős furulya). Ez tulajdonképpen két furulya „egybeépítve”, egy fából kifaragva. Hossza kb. 30 cm. A játékos az egyik kezével az egyik oldalon játssza a prímet, a másikon a másik kezével a dallam tercét. Ennek megfelelően a baloldalon négy, a jobb oldalon pedig három lyuk található. E hangszer bolgár megfelelője a dvojanka, melynek azonban csak egyik sípszárán játszanak dallamot, a másik – bordó jelleggel – egyetlen hangot ad. Elterjedési területe dél-nyugat-Szerbia, illetve észak-nyugat-Bulgária.


VONÓS HANGSZEREK


Gadulka


Majdnem egész Bulgáriában elterjedt, igen ősi formát őrző népi hangszer. Neve ószláv eredetű, jelentése ‘hang’, ‘játszani’, ‘szólni’. Hívják még guszlának, kemánénak és kiskilnek. Közép-Ázsiából származik és hűen őrzi az onnan származó vonós hangszerek legjellemzőbb vonásait: három húrja van; teste csepp alakú; hangolókulcsai nem oldalra, hanem hátrafelé néznek. Családjában nincs egyedül, ismertek rokonai: a délszláv lirica, lierica, az orosz gudok, a lengyel genszle és a krétai líra. Nyugat-Európai leszármazottja a fidula, amiből a későbbi viola d’ amour lett.


A gadulka vonós hangszer. Teste keményfából, rezonáló fedőlapja pedig fenyőfából készül. A testet és a fedőlapot, úgy, ahogy a hegedűnél is, egy kis fenyőfa rúd, a lélek köti össze. Ez adja át a keletkezett rezgést, és ez tart ellen a nagy húrnyomásnak is, így a tető nem roppan össze. A Húrok a kulcsoktól a húrtartó lábig érnek, és igen lényeges, hogy nem a fogólaphoz vannak közel, – úgy mint a hegedűnél – hanem a levegőben, a térben lépcsősen helyezkednek el. Ez azért fontos, mert a húrok az ujjak érintésétől, nem pedig a fogólapra nyomástól szólalnak meg, így különösen éles és tiszta félüveghang szerű hangon szólal meg a hangszer. Eredetileg a gadulka három húros. Hangolása igen egyszerű, mai formájában az alaphang /A/, ennek kvintje /E/, és az alaphangra egy oktáv /A/, de létezik tiszta kvart hangolása is. A gadulka sajátos hangzását biztosítják a le nem fogható zengőhúrok. Ezekből általában tíz van és kromatikusan vannak hangolva. Amikor egy hang a főhúrokon megszólal, vele együtt az összes felhangjai elkezdenek zengeni. Így a hangszer nagyon telt és meleghangzású lesz, a hallgató elé idézi a hegyek tiszta hangzását.


Bulgária egész területén ismertek a klasszikus zenekarok mintájára működő gadulkazenekarok. Egy ilyen együttes különböző méretű és hangmagasságú gadulka szerű hangszerből áll össze. Ez a hangzásvilág már a feldolgozott népzene, a műzene körébe tartozik.


Líra


A ma Görögországban használt líráknak semmi közük nincsen ókori névrokonukhoz. Kétféle lírát ismernek és használnak a görögök; egy körte alakút és egy elnyúltabb formájút. A körte alakút krétai lírának nevezik. Használják a szigeteken (Kréta, Dodekanisza) és Észak-Görögorszában (Makedónia, Trákia). Mind a kétfajta hangszer vonós, és úgy, mint a gadulka Közép-Ázsiaból ered.


A krétai líra alakjában és játéktechnikájában is nagyon hasonlít a gadulkára. Három húrja van és ezek a térben lépcsősen helyezkednek el, így a lírás nem tudja a húrokat a fogólaphoz szorítani, hanem a körmeivel csak érinti azokat, így egyfajta éles, üveghangszerű színezetet kapnak a megszólaltatott hangok. A húrok kvint távolságra vannak egymástól (re-la-mi vagy D-A-E), de régebben törökösen, kvint és egy kvart (re-la-re vagy D-A-D) távolságban hangolták a hangszert. Ez az utóbbi hangolás is hasonlóságot mutat a gadulkáéval, csak a gadulka más hangmagsságban van. A krétai lírának – a gadulkával ellentétben – nincsenek a dallamot kísérő zengőhúrjai. A lírás, ha ülve játszik a hangszerét a bal lábára támasztja, ha pedig állva, akkor az övébe dugja. Sokszor a zenész egyedül játszik, de kísérheti dob is (derbuka). Régebben lanttal, tamburával, buzukival is szólhatott együtt, de ma már nagyzenekar is kísérheti. Így hangzása sokkal populárisabbá válik. Európai hangszertörténeti folytatásaként érdemes megemlíteni a 12-15. századi vielle a archet-t és a 17. században igen elterjedt viola de braccio-t.


A lírák másik fajtája a pontoszi líra. Használják a pontoszi törökök és a kaukázusi grúzok, de elterjedt Kisázsia bizonyos területein. Az utóbbi lírákat nevezik kappadókia líráknak, ami a pontoszi líránál nagyobb, és létezik még a kemanesz, mely a család legnagyobb tagja. Ez a hangszer hathúros és a fogólapja alatt másik hat zengőhúr található. Érdekes, hogy míg a gadulkának a teste más, mint a kemaneszé, úgy a burdontechnika alkalmazása mind a két hangszernél jelen van, és mégis a gadulkát is kemanesznek nevezik bizonyos területeken.


A pontoszi líra úgy, mint családjának többi tagja háromhúros hangszer, és a húrjai kvart távolságra vannak egymástól. Régebben a húrok bélből vagy selyemből készültek, ami azért volt lehetséges, mert ennél a hangszernél a húrokat a fogólaphoz nyomva játszanak és így sokkal kisebb feszítés is elég a húrok megszólaltatásához. Ezért is lehetséges az, hogy a lírajátékos a dallamot játszva egyidejűleg ugyanazon az ujjával a szomszédos húrt is lefogja, így a dallamot egy kvarttal feljebb kíséri. Ez az ősi ellenpontozott kíséret ahelyett, hogy megtörné, inkább felerősíti a líra és általában a pontoszi zene egyhangúságát, monotonitását. Ez a monoton jelleg nem negatív tulajdonsága a zenének, hanem ez adja meg sajátos karakterét és különleges feszültségét. A lírás egyedül játszik, kíséret nélkül, de ritkán esküvőkön, bálokon, búcsúkban vagy táncosok kísérésekor két, három hangszer szól egyszerre, hiszen a tömegben szükség van a nagyobb hangerőre. Ennek a lírának is vannak leszármazottai az európai hangszertörténetben. Ilyen például a táncmesterhegedű, amit a 17. századtól használtak. Ezt a hangszert franciául pochette-nek hívják, ami a francia poche 'zseb' szóból származik, és a tánc kísérésének speciális hangszere volt. Valószínűleg a szó arra utal, hogy a hangszer olyan kicsi volt, hogy a zenész a dolga végeztével a hangszerét egyszerűen csak fogta és zsebrevágta. 


Hegedű, nagybőgő


Talán fölöslegesnek tűnhet ezekről a hangszerekről akár egy szót is szólni, hiszen mindenki tudja, hogyan néz ki egy nagybőgő vagy egy hegedű, de azt talán kevesebben tudják, hogy honnan származnak ezek a hangszerek. Eddig beszéltünk a gadulkáról, a lírák különböző fajtáiról és megállapítottuk, hogy ezek a hangszerek Közép-Ázsiából származnak, hiszen magukon viselik az összes olyan jegyet, ami az onnan eredő hangszerekre igaz. Testük körte vagy hosszúkás alakú és egy fából faragták őket. Jellemző jegyük, hogy a hangolókulcsaik nem oldalra, hanem hátra vagy előrefele állnak. Ez az egyik ág.


A másik ág őse az Észak-nyugat-Afrikából származó és ott még ma is ismert rebab, aminek a teste körte alakú, de hangolókulcsai oldalra állnak és az ezeket tartó fej pedig hátrafelé törik. A hangszer rezonáló része bőrből készül. Valószínűleg a rebab az őse az európai rebecnek, aminek azonban fedőlapja már nem bőrből, hanem fából készült és kulcsszekrénye már nem törik hátra. 


A lírák folytatása az európában fidulának nevezett hangszer. A fidula a 12-15. században fejlődésnek indult. Először a hangszert már nem egy fából faragták, hanem a nyakat külön illesztették a testbe, azután elkezdtek kávát építeni a test köré, aminek következménye az lett, hogy célszerűvé vált a testet hátlapból, fedőlapból, és kávából összerakni. Majd a testet a vonózás könnyítésére középen elkarcsúsították. Ez a középkori fidula a 16. századra eltűnik, és csak mint népi hangszer él tovább Kelet-Csehország és Nyugat-Morvaország területén. A hegedű kulcsait – melyek oldalra néznek – és csigájának jellegét a rebectől vette át. A 16. században megjelent egy új hangszercsalád, a violák. Ez a hangszercsoport már egyesíti magában a fidula és a rebec már korábban említett sajátosságait, és tulajdonképpen a mai hegedű és nagybőgő formáját már magában rejti. Ami változás az óta ezeken a hangszereken történt már mindenki számára belátható. A Közép-Ázsiából származó vonós hangszerekre jellemző még, hogy játék közben nem az állukhoz helyezik őket, hanem függőlegesen tarják hangszerüket. Ezzel a technikával a hangszer sokkal erősebben szól. A violák között is először a viola da gamba alakul ki, amit minden esetben – még ha a hangszer kisebb méretű volt akkor is – a térdük közé szorítva tartottak. Ezen hangszerek bizonyos típusaira jellemző volt a csapott váll. A másik típusú violákat elkezdték az álluk alá szorítani. Nevüket is innen kapták. Ők a kézben tartott violák, a viola da braccio-k. Ez a hangszer a hegedű közvetlen őse. A zenekari hangzásban szükség volt a basszus szólam erősítésére, így nagyobb testű és mélyebb hangú hangszereket építettek, amelyek képesek voltak a gamba szólamok alá lépni egy teljes oktávval. Ezekből a mélyhangú viola da gambákból, a basse de viola-kból alakult ki valószínűleg a nagybőgő, bár e hangszer eredete még teljesen nem tisztázott. Nemcsak a hegedű, hanem a brácsa és a cselló is a viola da braccio-ból származik. Ezeknek a hangszereknek a 19. századra szabványosodott a méretük, és alakult ki a végső formájuk.


Végül megállapíthatjuk, hogy a képen látható vonóshangszerek, bár ma már nem sorolják őket egy hangszercsaládhoz, mégis szegről-végről rokonok, és bár a líra és a gadulka is ük-ükapja lehetne a hegedűnek hangzásvilágukban legalább annyi izgalom és szépség rejlik, és a rajtuk való játék és annak technikája is igen komoly feladat és egyáltalán nem lebecsülendő.


Vonó


Ma már természetes dolog, hogy a zenekarok nagy része vonós hangszerekből áll, de az már kevésbé köztudott dolog, hogy a vonó a hegedű vagy vonós hangszerek mellett legalább olyan fontos kellék, vagy talán még fontosabb. Ezzel az egy „fadarabbal” szólal meg a hangszer, és ha ez fadarab nem jó akkor a játék nehézkessé válik, és sok esetben a hangszer hangján is ront. A vonó két fő részből áll a szőrből, ami általában lófarokból készül és a fa részből, a pálcából. A vonó másik fontos része a kápa, amelybe becsatlakozik a szőr, és ezzel feszítik is meg azt. A kápa súlya nagyon fontos, hiszen ez határozza meg a vonó súlypontját.


A vonók formáját és súlyát nagyrészt az adott hangszer húrjainak feszessége, és a hangszer tartása határozza meg. Régebben nagyobb ívük volt, általában rugalmas fából (pl. som) készültek. Sok vonó szőrének feszességét a hüvelykujj nyomásának erősségével szabályozzák. Van vonó, melyet a tenyérbe fektetnek (pl. nagybőgő vonó), lehet kifordított vagy befordított kézzel, tenyérrel játszani. Talán ennyi ízelítőnek elég lesz.


�
ÜTŐSÖK (dobok)


A dobok szerepe a balkáni népek zenéjében rendkívül jelentős. A hagyományos felállásban általában egy szólóhangszer és egy dob játszik. A szólóhangszer lehet vonós (gadulka, líra), fúvós (duda, kaval, zurna), vagy pengetős (tambura, szaz, lauto stb.). (A zurnások és kavalosok gyakran ketten játszanak, ilyenkor az egyik az alaphangot játssza hosszan kitartva, amivel a duda bordósípját helyettesíti). A nagyobb zenekarok (és velük a terckíséret meg a harmóniák) csak újabban terjedtek el.


Zenekari szempontból tehát a dobok nagyon fontos hangszerek, hiszen a hagyományos népzenében nagybőgőt abszolút nem, és tamburát, is csak bizonyos területeken használnak (ezen is inkább dallamot játszanak, bordókísérettel), így a kíséret feladata teljes egészében a dobosokra hárul, akik változatos, improvizatív variációkkal igyekeznek is ennek eleget tenni. Egy jó tapanos játékára a táncosok órákig el tudnak táncolni.


Tapan


A tapan egy kétfenekű dob, a teste fából készül, amire – mindkét oldalán - fagyűrű vagy karima segítségével bőr van kifeszítve. Egyik felét egy fadarabbal, bunkóval verik, ami általában a kísért dallam hangsúlyos hangjait, az egyeket adja, míg a másik felét egy vékony vesszővel ütik, ami szabadon variálhat az adott ritmuson belül. (Persze a bunkóval is variálhat a tapanos.)

Hangszerek

hangszer neve�
származási hely�
idő�
készítő�
megjegyzés�
�
1�
prímtambura�
Budapest�
1995�
ifj. Vitányi Iván�
�
�
2�
prímtambura�
Budapest�
1996�
ifj. Vitányi Iván�
�
�
3�
prímtambura�
Pécs�
‘70-es évek�
Boczán Béla�
szamicaként használjuk�
�
4�
basszprím tambura�
Budapest�
1993�
ifj. Vitányi Iván�
zágrábi gyáriból átépítve�
�
5�
basszprím tambura�
Zenta, Jugoszlávia�
‘20-as-‘30-as évek�
id. Bocán Lajos�
�
�
6�
brácstambura�
Budapest�
1996�
ifj. Vitányi Iván�
�
�
7�
csellótambura�
�
�
�
�
�
8�
hegedű�
Erdély�
század eleje�

Hangszergyár�

szerb furulyák�

�
�

11�
bolgár kaval�
Bulgária�
kb. 1992�
�

Bulgária�
kb. 1994�

13�
bolgártambura�
Gabrovó, Bulgária�
kb. 1994�
Sztefan Petrov Sztefanov�
�
�
�
bolgártambura�
Szófia, Bulgária�
1967�
Ivan Iljev Kacarov�
a képen nem látható�
�
14�
gadulka�
Bulgária�
kb. 1992�
�
a CD-n nem szerepel�
�
15�
szamica�
Budapest�
1996�
ifj. Vitányi Iván�
szlavóniai minta után�
�
16�
líra�
Görögország�
�
�
a CD-n nem szerepel�
�
17�
duda�
Budapest�
1994�
ifj. Csoóri Sándor�
a képen egy másik duda látható�
�
18�
harmonika�
Klingenthal, NDK�
‘80-as évek�
VEB Harmonikawerke�
Weltmeister Supita�
�
�
harmonika�
Klingenthal, NDK�
�
VEB Harmonikawerke�
Weltmeister Consona; a képen nem látható�
�
19�
tapan�
�
1994�
�
�
�
20�
derbuka�
Egyiptom�
�
�
�
�
�
Jegyzetek 


Rece–Fice, Délszláv népzene (önálló kazetta)


Ezt a kazettát a Rece–Fice együttes 1993-ban készítette. A kazettán hallhatók népszerű táncdallamok és népdalok, de megtalálhatók kevéssé ismert dallamok feldolgozásai is, Martin György, Vujicsics Tihamér, valamint a pécsi Vizin együttes gyűjtései alapján.


A felvétel a legegyszerűbb technikával készült: két mikrofonnal és egy szalagos magnóval, bármiféle utólagos vágás, rájátszás, vagy egyéb manipuláció nélkül. Ennek köszönhetően benne van az ÉLŐ előadás minden erénye és hibája: a közös zenélés öröme, lendülete és átütő ereje épp úgy, mint az alig egy éves zenekar fésületlensége és gyakorlatlansága.


A kazettáról meghallgatható számok:


Otšlo e malo mome


Dél-dunántúli dudanóták


Gajdaško kolo


A mohácsi tamburazene


�


id. KOVÁCS Antal, KÉSITY János, ?, ifj. KOVÁCS Antal „Toncsi”, LUKÁCS János, MEGYERI György, SZAJCSÁN János


– A Kovács-dinasztia


�


DOBSZAI Lukács, ?, PÁVKOVICS István „Páták”, BUNYEVÁC Anka, BÁRÁC István


Mohácson négy nagyobb nemzetiség él: a horvát, a német, a magyar és a cigány. Ezen kívül kisebb számban vannak még szerbek, bosnyákok. De megfordultak kikötőjében román, vagy bolgár hajósok is. A cigányok szívéhez – állításuk szerint – legközelebb a szláv népek zenéje áll. Játszottak ők svábot is, magyar nótákat is, cigányzenét is, stb., de kedvükre legin�kább a horvát zene, azon belül is a sokac muzsika volt. De ugyanúgy kedvelték a szerb zenét, és ma már tisztázhatatlan sok dallam szerb, horvát vagy éppen ereden�dően makedón, vagy román volta. Ami�kor a villámkezű tamburások a már jól ismert, ősi dallamokat egy jóval dúsabb tambura-zenekari hangzásban szólaltat�ták meg, veszedelmes tempót diktálva – az a dudások, a dudazene végét jelentet�te. Lakodalmakba, falusi bálokra, búcsúk�ba, egyéb mulatságokra már nem a dudást, hanem a tamburazenekart hívták. Betörtek a városi, kávéházakba is, ahol az elit vendégkör igényeit is kötelesek voltak kielégíteni. Az állása forgott kockán annak a muzsikus�nak, aki az éppen divatos operettrészleteket, magyar nótákat, egyéb standardokat nem tudta. (Vagy ha a kikötő kocsmájába betérő román matróz, vagy bosnyák kereskedő hiába kérte volna kedvenc nótáját). A ven�dég számára pedig többnyire nem okozott gondot, hogy az operettrészletet mondjuk, szimfonikus hangsze�relés helyett, jóval kevesebb hangszerből álló tambura-zenekari hangszerelésben hallja. 


A tamburazenekarok gyakran nem „tisztán”, hanem más hangszerekkel (hegedű, harmonika) kiegészülve jelentek meg. Gyakori volt az is, hogy a prímás volt hegedűs, vagy harmonikás, tamburazenekari kísérettel.


A két legismertebb ilyen zenekar Pávkovics István „Páták” zenekara, és Bárác István zenekara, a Šokadija volt. Páták hegedűs volt, Bárác István pedig harmonikás és énekes. (Páták játékára az idősebbek máig is nosztalgiával emlékeznek, Bárác István hangját pedig sokan a „város egyik büszkeségének” tartják.) 

Archív kép: délszláv bál, 1970


JAKSITY Antal, KOVÁCS Toncsi, SZAJCSÁN János (bőgő), MEGYERI György, BÁRÁC György, PÁPAI Jenő


A Peti Kovácsok


Mohácson tehát kialakult egy sajá�tos, igen határozott karakterű, jelleg�zetes cigány-sokac ízű tamburazene.


Talán nem túlzás a megállapítás, hogy a Mohácsi Tamburazene tör�té�ne�te Mihálovics Bogdán Péternél kez�dődik. Ő 1902-ben született az ak�ko�riban Szerbiából Mohácsra át�te�le�pült népes cigánycsaládok egyi�ké�nek so�kadik gyermekeként. Tamburaprímásként nagy elismertsége tett szert. Mihálovics Bogdán Péter és párja, Kovács „?” valószínűleg nem voltak törvényes házasok, mert gyerekeik anyjuk után kapták vezetéknevüket. A „Kovács” név gyakorisága miatt apjuk után, megkülönböztető jelleggel és művésznévként, nevük elé felvették a Peti nevet. 

Kovács Toncsi


A másik ág


Mihalovics Bogdán Péter élettársának öccse volt id. Kovács Antal. Az ő fia volt ifj. Kovács Antal, „Toncsi” (1937–1996). Kölkeden született. Tamburázni is apjától tanult, aki már hét évesen rábízta a zenekart, az asztalra állítva Toncsit, hogy látsszon. Egyébként nem tanult zenélni, ellentétben öccseivel, Istvánnal, aki Norvégiában zenél, és Józseffel, aki – külföldi vendéglátós múlt után – a pécsi horvát iskola növendékeit tanítja tamburázni. Toncsi játékára a mohácsi zamat, a sokácosan sodró lendület mellett a precizitás volt jellemző. (Ez cigány muzsikusoknál ritka erény). Semmi „kanyhalás”, minden „ki van játszva”, futamai még lelassítva is tiszták és pontosak. Fénykorában igen keresett volt, – szerencsére – több rádiófelvétele is van. Ráadásul nem volt „lekötve” egy vendéglőben, hanem szabadúszóként ott vállalhatott fellépést, ahol akart. Azonban Toncsi visszahúzódó és családcentrikus volt, hét gyermekének kiegyensúlyozott családi légkörben való felnevelését előbbrevalónak tartotta, mint karrierjét. Ezért családjával beköltözött Mohácsra, ami saját zenekarának felbomlását jelentette. Ez után – élete utolsó másfél évtizedében – a Halászcsárdában, Peti Pista zenekarában kontrázott. A prímtamburát csak akkor vette kézbe, ha a vendég kifejezetten őt kérte.


1996-ban tüdőrákban halt meg.


Janika BALAŽ

Janika Balaž


A leghíresebb tamburaprímás, sokak példaképe, a újvidéki cigány-magyar származású Janika BALAŽ. A bácsföldvári (Bačko Gradišće) születésű Janika hegedűn kezdte zenetanulmányait, a szóbeszéd szerint azonban ezen a hangszeren intonálási problémái adódtak, mivel szokatlanul széles, nagy ujjakkal, lapáttenyérrel áldotta meg a sors. Ezért váltott tamburára, de a hegedűjáték sajátosságaiból sokat ültetett át az új hangszerre. Sajátos technikát dolgozott ki, amelyet cimbalom- és hegedűfutamok beépítésével tett még egyedibbé. Jellegzetes ritmuseltolásos trükkjei folytán – amikor is hol belesiet, hol lemarad az őt megszállott figyelemmel követő kőkemény ritmusszekciótól, a burjánzó basszprím- és csellószólamoktól – utánozhatatlanná vált játéka. Az ‘50-es évektől a ‘80-as évek végén bekövetkezett haláláig az Újvidéki Rádió (Radio Novi Sad) tamburazenekarának vezető prímása volt. Ezenkívül nagyon meghatározó híres nyolctagú kamaraegyüttese, amellyel Zvonko BOGDAN-t, és más népszerű énekeseket is kísértek. Sok lemezt készítettek és bejárták a világot.





Tambura Samica


A szó jelentése: magányos, egyedül álló. (Özvegyasszonyt is jelent). Az egyik legrégibb, délszláv területeken használt tamburafajta. Valaha Magyarország területén is használták, ma azonban inkább csak Szlavóniában, Likában és a Vajdaságban találkozhatunk vele.


E hangszernél kár volna bármiféle szabványos méretet vagy hangolást keresni, mint mondjuk a vonósoknál, vagy – újabban – a tamburáknál. Inkább a dudáknál megmutatkozó sokféleség jellemzi: hagyományosan nincs két egyforma szamica. (A legutóbbi időkben a szamica is kezd zenekari hangszerré válni, – ahogy a duda is – ezért szükségképpen bizonyos szabványosítási törekvések figyelhetők meg méretben és hangolásban egyaránt.) A szamicák hangolását a helybeli énekesek hangterjedelme, méretét a rendelkezésre álló faanyag, és – pásztorhangszer lévén – a tarisznya mérete határozta meg. Egy azonban biztos: a szamicának négy húrja van, amelyeket egyszerre szólaltatnak meg. Ebben hasonlít a citerához is, de egyéb sajátosságai miatt inkább a duda játékával rokon. A szamica diatonikus hangszer, tehát félhangok nincsenek rajta. Kezdetben bélből készült „kötéseket” alkalmaztak bundok helyett, melyeket találomra helyeztek el, esetleg tologattak is, attól függően, hogy az adott dallam éppen mit kívánt. Később általánossá vált a dúr skála, azonban többnyire leszállított hetedik fokkal. A zengő húrok funkciója eltér a citeráétól, ezeken ugyanis különböző hangokat fognak le, amelyek a dallammal együtt akkordot alkotnak. Többnyire 1. és 5. fokot használnak, csak az újabb stílusú, nagyobb hangterjedelmű dallamoknál fordul elő a 4. fok.





Tamburabőgő 


Funkciójában, méretében és felépítésében is nagyjából megegyezik a vonós bőgővel, de ez bundozva van. Igen kemény fém húrok vannak rajta, – rendszerint négy – hangolásuk egy hanggal magasabb, mint a vonós bőgőké. Lába alacsony, a fogólap nem nyúlik a tető fölé. A tamburabőgőn pengetővel játszanak, ezért – a többi tamburához hasonlóan – ezen is megtalálhatjuk a keményfa furnérból készült koptatót.





pengető 


A pengető régebben szaruból készült, formája hosszú téglalap volt, melynek a sarkával pengettek. Manapság több irányzat létezik: Egyesek a gyári gitárpengetőkre esküsznek, mások különböző műanyagokból készítik el saját spéci pengetőjüket, ami az egész lágytól a kőkeményig bármilyen lehet. Felhasználható hozzá mosószeres flakon, modellrepülő légcsavar, horvátországi útjelző oszlop (a magyar nem jó, az állítólag másképp kopik), valamint mezőgazdasági gépek műanyag csapágyai. A tamburabőgő pengetője különlegesen kikészített kétrétegű bőrdarab. (Persze a bőgősök közt is akad, aki másra esküszik). A pengető használata népcsoportonként is eltérő lehet, például a cigányok inkább hátul pengetnek puha pengetővel (flakon), míg a sokácok elöl, a nyakhoz közel, és kemény, hosszúkás pengetővel (útjelző oszlop).


A pengető hatásai ellen védi a tambura fenyőfa tetejét a keményfából készült intarzia, a „koptató”, ami azonban általában nem lehet elég nagy ahhoz, előtte, mögötte, vagy mellette ne kaparják ki mégis a tetőt.





IMPRESSZUM


Ez a tanulmány a RECE–FICE együttes FAROST-LEMEZ című CD-jének melléklete. 





A tanulmányt a AVAR Panni, DELI Piroska, SZICK Edit és ifj. VITÁNYI Iván készítette. 


Angol fordítás: AVAR Ágnes, DELI Piroska, Michael GREAVES, herlinde SCHOENTJE, ifj. VITÁNYI Iván 


A képeket CSORBA Gábor, VASS Mihály, HARGITAI Dávid, ifj. VITÁNYI Iván készítette. 


Az archív képek BÁRÁC István, DOBSZAI Lukács, özv. KOVÁCS Antalné tulajdonai. Reprodukciók: AVAR Panni.

